Diari Oficial de la Generalitat Valenciana


Sumari del DOGV 5845, del 09-09-2008 (2008/10632)

RESOLUCIÓ de 18 de juliol de 2008, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori, segons l'aplicació de la disposició addicional quarta del Decret 33/1999, de 9 de març, del Govern Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5845

Data del DOGV
:   09-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10259


Data del document
:   18-07-2008

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * universitat
    * professió tècnica
    * concurs administratiu

RESOLUCIÓ de 18 de juliol de 2008, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori, segons l'aplicació de la disposició addicional quarta del Decret 33/1999, de 9 de març, del Govern Valencià. [2008/10525]  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb que disposa l'article 75 de la Llei orgànica 6/2001, de 21 de desembre, d'universitats; la Llei 7/2007, de 12 d'abril, de l'estatut bàsic de l'empleat públic; el Text refós de la llei de la funció pública valenciana, i el Decret 33/1999, de 9 de març, del govern valencià, acorda convocar proves d'accés al grup A, subgrup A1, sector d'administració especial, tècnic superior de laboratori de la Universitat Politècnica de València, d'acord amb les bases següents:  
1. Objecte de la convocatòria  
1.1. Aquesta convocatòria té per objecte la selecció de personal per a cobrir lloc del grup A, subgrup A1, sector d'administració especial, tècnic superior de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.  
2. Condicions generals dels aspirants  
2.1. Per a l'admissió a aquestes proves selectives, els aspirants hauran de reunir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup A, subgrup A2, sector d'administració especial, i haver-hi prestat serveis efectius durant almenys dos anys com a funcionari de carrera en la categoria de tècnic mitjà de laboratori en el grup A, subgrup A2, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït pel grup de titulació A, subgrups A1/A2, sector d'administració especial, denominació del lloc tècnic mitjà de laboratori.  
b) Estar en possessió del títol de doctorat, llicenciatura, títol d'enginyeria, d'arquitectura, o complides les condicions per a obtindre-l en la data en què acabe el termini de presentació d'instàncies. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1665/1991, de 25 d'octubre.  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
3. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia a la carretera de Nazaret-Oliva, s/n, del Grau de Gandia, i en la pàgina web del Servei de Recursos Humans, l'adreça electrònica de la qual és http://www.upv.es/rrhh/ (personal d'administració i serveis).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46821, València, en el termini de 20 dies hàbils comptadors a partir de l'endemà de la publicació d'aquesta convocatòria en el DOCV.  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46645, València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 26,28 €, que s'ingressaran en el compte corrent número 2077 0724 68 2717579992 -Taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46478, València. El justificant del pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.  
3.5. Queden exemptes del pagament de la taxa d'examen:  
3.5.1. Les persones amb un grau de minusvalidesa igual o superior al 33%, que han d'acompanyar la sol·licitud amb un certificat acreditatiu d'aquesta condició.  
3.5.2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagen rebutjat cap oferta d'ocupació adecuada, ni s'hagen negat a participar, excepte causa justificada, en accions de promoció, formació o reconversió professionals, i que, així mateix, no tinguen rendes superiors, en còmput mensual, al salari mínim interprofessional.  
La certificació relativa a la condició de demandant d'ocupació, amb els requisits assenyalats, se sol·licita a l'oficina dels serveis públics d'ocupació. Quant a l'acreditació de les rendes, es realitza mitjançant una declaració jurada o promesa escrita del sol·licitant. Ambdós documents han d'adjuntar-se a la sol·licitud.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
4. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el DOCV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el DOCV.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el DOCV. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
5. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.  
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici es configurarà en forma de qüestionari tipus test amb quatre alternatives de resposta, de les quals només una és correcta.  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració, sempre que ho permeta la tipología de l'exercici. S'anul·laran tots aquells que continguen alguna marca que poguera identificar-ne l'autor.  
6. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat apte.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat Apte. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat aptes en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
7. Desenvolupament de les proves selectives  
7.1. Els exercicis tindran lloc a la ciutat de Gandia.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el DOCV la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
En cas de realitzar-se l'exercici en diverses sessions, l'ordre d'intervenció dels aspirants començarà per la lletra Z, seguint l'ordre alfabètic de cognoms segons la Resolució de 23 d'abril de 2008 de la Conselleria de Justícia i Administracions Públiques (DOCV número 5755, de 5 de maig de 2008).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies confrontades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; en el tauler d'anuncis del Servei de Recursos Humans, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, en l'adreça: http://www.upv.es/rrhh/ (personal d'administració i serveis), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
8. Publicitat de les llistes  
El tribunal elevarà al rector les llistes definitives dels aspirants que hagen superat les proves, per a la inserció en el DOCV.  
9. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements de Valencià.  
d) Certificat de grau mitjà de Coneixements del Valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
10. Presentació de documents  
10.1. En el termini de vint dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats hauran de presentar al Servei de Recursos Humans d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat en la carretera Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, fotocòpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
c) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits. Amb aquest efecte, els reconeixements es realitzen a través del Servei Integrat de Prevenció i Salut Laboral de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic que pertoque.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
11. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenara funcionari de carrera del grup A, subgrup A1, sector d'administració especial, tècnic superior de laboratori d'aquesta Universitat Politècnica mitjançant resolució que es publicarà en el DOCV, i quedara adscrit com a funcionari d'aquest grup al lloc que ocupava amb caràcter definitiu, amb la categoria tècnic superior de laboratori.  
12. Informació respecte de les dades recollides  
12.1. De conformitat amb la Llei orgànica 15/1999, de 13 de desembre, de protecció de dades de caràcter personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2. El fitxer personal quedarà sota la responsabilitat del Rectorat de la Universitat Politècnica de València, al camí de Vera, s/n, DP 46874 de València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, DP 46516 de València.  
13. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
- President/presidenta: un vicerector/una vicerectora de la Universitat Politècnica de València o persona en qui delegue.  
- Cuatre vocals, designats pel rector de la Universitat Politècnica de València, personal funcionari de carrera.  
- Un secretari/una secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 13.4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46241, València.  
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
14. Recursos  
14.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOCV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 18 de juliol de 2008.- El rector de la Universitat Politècnica de València: Juan Juliá Igual.  
ANNEX I  
Codi del lloc: PF961  
Denominació del lloc: tècnic superior de laboratori  
Unitat: EPS. Gandia  
Centre: EPS. Gandia  
Catalogació: A1/A2 22 E040  
Funcions del lloc  
Funcions generals:  
- Supervisar, dirigir i realitzar, si escau, les operacions necessàries per al funcionament correcte del laboratori/taller de conformitat amb les necessitats docents i investigadores.  
- Responsabilitat sobre el personal del laboratori de menor qualificació.  
- Maneig de PC a nivell d'usuari.  
- Supervisar, dirigir i realitzar, si escau, la preparació, el muntatge i el manteniment de les pràctiques de laboratori, d'acord amb les especificacions del professorat responsable d'aquestes.  
- Col·laboració i suport tècnic al professorat en el desenvolupament de les classes pràctiques i treballs d'investigació, d'acord amb les especificacions del professorat responsable d'aquestes.  
- Maneig, utilització i manteniment dels equips, instruments i material de laboratori, així com supervisió de l'adquisició d'aquest.  
- Realització de tots els treballs tècnics per als quals el capacite el nivell de coneixements exigits.  
- Maneig i instal·lació de paquets informàtics relacionats amb les titulacions de Turisme o altres relacionades com a usuaris, així com la supervisió de l'adquisició d'aquest.  
- Gestionar l'inventari dels laboratoris.  
- Gestió i vigilància del compliment de les normes de seguretat i salut, emanades dels òrgans tècnics competents.  
- Gestió de residus en l'àmbit del lloc de treball.  
- Suport als professors i alumnes de projecte de fi de carrera, tercer cicle i crèdits de lliure elecció, en l'ús de les instal·lacions dels laboratoris.  
- Participar en els equips i/o grups de millora que s'establisquen en la unitat per al desenvolupament de plans de millora.  
- Suport a la preparació de la documentació que siga requerida per a la realització de les tasques anteriors.  
- I totes les funcions inherents al lloc de treball d'acord amb la categoria professional.  
Funcions específiques:  
- Col·laborar amb el professorat en la preparació i realització de l'assignatura del Practicum de la Diplomatura en Turisme.  
Temari:  
1. La Llei orgànica d'universitats  
2. Els Estatuts de la Universitat Politècnica de València: règim jurídic (títol preliminar: capítols I i II); estructura de la Universitat (títol primer); del govern de la Universitat (títol segon).  
3. La Llei 7/2007, de 12 d'abril, de l'estatut bàsic de l'empleat públic.   
4. La Llei orgànica 15/1999, de 13 de desembre, de protecció de dades de caràcter personal.  
5. La Llei de prevenció de riscos laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
6. Manual de drets i obligacions del personal de la Universitat Politècnica de València en matèria de seguretat i salut en el treball.  
7. La Llei orgànica 3/07, de 22 de març, per a la igualtat efectiva de dones i homes.  
8. La Llei orgànica 1/04, 28 de desembre, de mesures de protecció integral contra la violència de gènere.  
9. L'entorn de treball de Windows. Connexió a la xarxa UPVNET. Internet. Navegació. Recerques d'informació. La pàgina web de la UPV. La Intranet. El correu electrònic. Webmail.  
10. La seguretat en els equips informàtics personals. Les regles bàsiques de la navegació i el correu segurs. Antivirus i tallafocs.  
11. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
12. Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.  
13. Conceptes i definicions entorn del turisme. Formes bàsiques de turisme. Unitats bàsiques del turisme internacional. Corrents i nuclis turístics.  
14. Principals organitzacions, associacions i institucions internacionals en matèria turística.   
15. L'Organització Mundial del Turisme. Constitució, objectiu, composició, òrgans de govern, activitats. Documents de l'Organització Mundial del Turisme; Declaració de l'Haia, Carta del turisme i codi del turista.   
16. El paper de la unió europea en el desenvolupament turístic. Polítiques públiques europees de desenvolupament turístic.   
17. La formació turística a la Comunitat Valenciana. La incorporació dels estudis de turisme a la universitat. Reial decret 25/96.   
18. Anàlisi de l'estructura turística de la Comunitat Valenciana. L'oferta i la demanda turística.  
19. L'empresa turística. Factors que inclouen en la dimensió empresarial. Política de preus. El concepte de break-even-point o llindar de rendibilitat. El mecanisme de càlcul de preus de paquets a l'oferta amb reg.   
20. La demanda turística. Factors i motivacions que incideixen en la demanda. Comportaments sociològics. L'estacionalitat. Tendències actuals de la demanda.  
21. L'oferta turística. Productes turístics generals i especialitzats. Parcs temàtics. Paquets turístics. Serveis diversos.   
22. La producció i distribució turística. Anàlisi estructural. El procés d'elaboració dels paquets turístics. Criteris de llançament de paquets. El factor risc.  
23. Els processos de contractació i programació. Contractacions entre hotels i operadors turístics. Contractacions entre mitjans de transport i operadors turístics. Contractacions entre agències receptives i operadors turístics. Contractacions de circuits itinerants i programes monodestinació.  
24. Fonts d'estudi i anàlisi de l'activitat turística. Fonts primàries i secundàries aplicades a l'activitat turística pública i privada. El mesurament i control del turisme internacional.   
25. Participació pública i privada dels actors implicats en la gestió d'àrees turístiques. Eines per a la implantació.  
26. Les empreses d'intermediació turística a Espanya i a la Comunitat Valenciana. Característiques generals d'aquest mercat.  
27. Organització de les empreses d'intermediació turística. Sistemes i processos. La creació de xarxes per a augmentar la competència de les empreses turístiques.   
28. Les agències de viatges. Definició, classificació i funcions. Concepte legal i definició. Classificació. Funcions de les agències. Fins propis i secundaris de les agències de viatges.  
29. Els sistemes d'integració de les agències de viatge amb altres agents turístics. Agències de viatges detallistes-operadors turístics. Agències de viatges detallistes-hotels. Agències de viatges detallistes-trasnport aeri.  
30. Eines per a la gestió sostenible d'empreses turístiques. Identificació i caracterització de les empreses turístiques i infraestructures turístiques. Disseny de programes. Pla d'incentivació. Avaluació del pla: anàlisi comparativa.   
31. Les empreses d'allotjament. Modalitats d'allotjaments. Establiments hotelers. Complexitat reglamentària. Allotjaments extrahotelers.  
32. Estructures de gestió dels hotels. Agrupació d'hotels independents. Cadenes hoteleres.   
33. Organització de l'hotel. Tarifes i tipus d'habitacions. Reserves. Formes de pagament. Organització departamental. Estructura tipus d'ingressos d'un hotel.  
34. Restauració tradicional i servei d'àpats (catering). Estructura empresarial dels restaurants a Espanya.  
35. Resta d'oferta complementària. El temps compartit a Espanya. Subsectors d'allotjaments i restauració. Definició i estructura. Principals normatives reguladores.   
36. Estratègies de comunicació turística de les destinacions turístiques. Les fires de turisme, bosses de contractació i tallers (workshops).   
37. Projectes europeus aplicats al desenvolupament turístic de les destinacions turístiques.  
38. Identificació de les tecnologies de la informació aplicades a l'activitat turística. Informació i comunicació.   
39. Sistemes d'informació de les destinacions turístiques. Informació interna i externa. L'OMT i les organitzacions mundials de les destinacions.  
40. Els actors turístics en un pla estratègic de desenvolupament turístic. Definició, participació i responsabilitats.   
41. Definició de destinació turística: concepte i característiques distintives. Normativa reguladora.   
42. La promoció d'una destinació turística. Definició i accions. El paper dels organismes públics en la promoció de la destinació turística.   
43. El paper de la promoció turística en la construcció de la imatge d'una destinació turística. La promoció d'una destinació turística a través de les noves tecnologies de la informació i comunicació (TIC).   
44. La imatge d'una destinació turística: concepte i formació. Anàlisi de la imatge de marca d'una destinació turística. Principals elements.   
45. L'esquema de comunicació turística. Definició d'elements que participen en l'esquema de comunicació. Principals actors implicats. Canals de comunicació. La publicitat i el turisme.   
46. Estratègies per a la comercialització i promoció de destinacions turístiques. Relacions amb operadors turístics, administració local, comunitats locals, etc.   
47. Estratègies per a la comercialització hotelera. Les associacions empresarials. Manuals, directoris i guies d'hotels. Talonaris de xecs d'hotel. Programes de fidelitat. Les centrals de reserva.   
48. Tècniques de promoció de destinacions turístiques: fires turístiques, fullets, guies, relacions públiques aplicades a la destinació.   
49. Tècniques de comercialització de productes turístics: sistemes d'informació turístics, sistemes globals de distribució i sistemes computeritzats de reserves.   
50. Diferents aplicacions pràctiques de la promoció d'una destinació turística. La promoció d'una destinació turística com a via per al finançament d'aquesta. Definició d'accions, posada en marxa i avaluació.   
51. La promoció d'una destinació turística a través d'Internet. Els diferents actors que hi intervenen. Accions. Eines tècniques aplicades.   
52. El procés de participació i coordinació d'agents socials en la gestió d'una destinació turística.   
53. Turisme: panorama 2020 de l'OMT. Principals tendències enunciades per l'Organització Mundial del Turisme.   
54. El turisme sostenible segons les organitzacions internacionals. Organització Mundial del Turisme; UNESCO; UICN; UE.   
55. Gestió turística dels recursos naturals i culturals. Inventari i avaluació recreativa dels atractius naturals i culturals.   
56. Identificació i avaluació d'impactes ambientals, econòmics i socials de les activitats recreatives. Sistemes d'indicadors.  
57. Els plans d'ús públic en espais naturals protegits i la seua aplicació a la gestió turística. Anàlisi de la capacitat de càrrega turística.   
58. Disseny d'activitats recreatives. Conservació i planificació turística del patrimoni.  
59. Gestió de visitants i equipaments recreatius. Perfil de visitants: tipologia i segmentació. Tècniques de control de visitants.   
60. Instruments de gestió de visitants; programes, avaluació de la qualitat de l'experiència turística- satisfacció de visitants, programes de seguretat per als visitants.  
61. Identificació, inventari i avaluació de serveis turístics en àrees protegides i llocs patrimoni.  
62. Les comunitats locals en la gestió sostenible del turisme. Desenvolupament local basat en activitats turístiques. Relacions entre visitants i població local. Gestió dels recursos base per a l'activitat turística: abastiment d'aigües potables, tractaments de residus, etc.  
63. Pla d'oficines. Guia d'oficines.  
La informació del tema 63 es troba accessible en la direcció següent: http://www.sprl.upv.es  
64. El procés d'implantació del sistema de gestió ambiental a la Universitat Politècnica de València.  
65. Gestió dels residus no perillosos a la Universitat Politècnica de València. Normativa aplicable.  
La informació dels temes 64 i 65 es troba accessible en la direcció següent: http://www.upv.es/medioambiente.